Xorazm viloyati tarkibida Tuproqqal’a tumanini tashkil etish bilan bog‘liq tashkiliy masalalarni hal etish chora-tadbirlari to‘g‘risida

Xorazm viloyati tarkibida Tuproqqal’a tumanini tashkil etish bilan bog‘liq tashkiliy masalalarni hal etish maqsadida:
 1. O‘zbekiston Respublikasi Oliy Majlisi Qonunchilik palatasining 2020-yil 23-martdagi 184-IV-son va Oliy Majlis Senatining 2020-yil 24-martdagi SQ-61-IV-son “Xorazm viloyatining Hazorasp tumani chegaralarini o‘zgartirish va Tuproqqal’a tumanini tashkil etish to‘g‘risida”gi qarorlari qabul qilinganligi ma’lumot uchun qabul qilinsin.
 2. Xorazm viloyati tarkibida Tuproqqal’a tumani hokimligi tashkil etilsin.
 3. Quyidagilar:
 Xorazm viloyati Tuproqqal’a tumani hokimligi boshqaruv apparatining namunaviy tuzilmasi 1-ilovaga;
 Davlat boshqaruvi organlari va xo‘jalik birlashmalarining Xorazm viloyati Tuproqqal’a tumanidagi bo‘linmalari ro‘yxati hamda ularga qo‘shimcha shtat birliklarini kiritish hisobidan tashkil etiladigan xodimlarning umumiy cheklangan soni 2-ilovaga muvofiq tasdiqlansin. 
 Xorazm viloyatining Tuproqqal’a tumanida joylashgan davlat boshqaruvi organlari va xo‘jalik birlashmalari o‘zlarining tuman bo‘linmalari xodimlari cheklangan sonini tegishli vazirlik va idoralarning umumiy shtat birliklari soni doirasida ko‘paytirishi mumkinligi belgilansin. 
 4. Xorazm viloyati tarkibida Tuproqqal’a tumanini tashkil etish bilan bog‘liq tashkiliy masalalarni hal etish bo‘yicha respublika komissiyasi (keyingi o‘rinlarda — Respublika komissiyasi) tarkibi 3-ilovaga muvofiq tasdiqlansin.
 5. Respublika komissiyasi (A.J. Ramatov):
 a) bir oy muddatda:
 Xorazm viloyati tarkibida Tuproqqal’a tumanini tashkil etish bilan bog‘liq zarur kompleks tashkiliy-texnik tadbirlar rejasini ishlab chiqsin va ularning belgilangan muddatlarda amalga oshirilishini ta’minlasin;
 O‘zbekiston Respublikasi Iqtisodiy taraqqiyot va kambag‘allikni qisqartirish vazirligi, Moliya vazirligi va Xorazm viloyati hokimligi bilan birgalikda Tuproqqal’a tumani mahalliy budjeti va uni ijtimoiy-iqtisodiy rivojlantirishning prognoz parametrlarini belgilasin;
 Xorazm viloyati hokimligi, O‘zbekiston Respublikasi Davlat aktivlarini boshqarish agentligi va Moliya vazirligi bilan birgalikda Tuproqqal’a tumani hokimligini zarur bino va inshootlar hamda moddiy-texnika vositalari bilan ta’minlash bo‘yicha Vazirlar Mahkamasiga taklif kiritsin; 
 b) Xorazm viloyati hokimligi bilan birgalikda Tuproqqal’a tumanini tashkil etish davrida iqtisodiyot tarmoqlarining aniq, barqaror va bir maromda ishlashini, shuningdek, yuzaga keladigan ijtimoiy masalalarning o‘z vaqtida hal etilishini ta’minlasin;
 v) Xorazm viloyati hokimligi, O‘zbekiston Respublikasi Bandlik va mehnat munosabatlari vazirligi bilan birgalikda Xorazm viloyati tarkibida Tuproqqal’a tumani tashkil etilishi munosabati bilan yangidan tashkil etilayotgan davlat boshqaruvi organlari va xo‘jalik birlashmalari hududiy tuzilmalarini ko‘p yillik tajribaga ega bo‘lgan malakali kadrlar bilan to‘ldirish, shuningdek, Hazorasp tumanidagi mavjud shtat birliklarining qisqarishi hisobiga bo‘shab qolayotgan xodimlarni ishga joylashtirish choralarini ko‘rsin.
 6. O‘zbekiston Respublikasi Davlat statistika qo‘mitasi statistika ko‘rsatkichlarini shakllantirish hamda yuritishda Tuproqqal’a tumanining ma’muriy hududlarini inobatga olsin.
 7. O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi ikki oy muddatda Tuproqqal’a tumani hokimligi tashkil etilishi natijasida Hazorasp tumani ma’muriy-hududiy chegarasi o‘zgarganligi munosabati bilan yer hisobotlariga belgilangan tartibda tegishli o‘zgartirishlar kiritsin.
 8. O‘zbekiston Respublikasi Oliy sudi, Bosh prokuraturasi, Mudofaa vazirligi, Ichki ishlar vazirligi, Favqulodda vaziyatlar vazirligi va boshqa huquqni muhofaza qiluvchi organlar ikki oy muddatda Tuproqqal’a tumanida sud va huquqni muhofaza qiluvchi organlarning tuzilmalarini tashkil etish choralarini ko‘rsin.
 9. O‘zbekiston Respublikasi Markaziy banki tijorat banklari bilan birgalikda Tuproqqal’a tumanini ijtimoiy-iqtisodiy rivojlantirish maqsadida tijorat banklarining filiallarini mazkur tumanda tashkil etilishini muvofiqlashtirishsin.
 10. Quyidagilar:
 a) O‘zbekiston Respublikasi Adliya vazirligi:
 Moliya vazirligi bilan birgalikda Tuproqqal’a tumanida qo‘shimcha shtat birliklarini ajratgan holda adliya bo‘limi va fuqarolik holati dalolatnomalarini yozish organlarini tashkil etish bo‘yicha tegishli tadbirlar amalga oshirilishini; 
 Tuproqqal’a tumanida davlat xizmatlari markazi tashkil etilishini;
 b) Xorazm viloyati hokimligi O‘zbekiston Respublikasi Adliya vazirligi bilan birgalikda Tuproqqal’a tumanida davlat xizmatlari markazi binosining davlat-xususiy sheriklik shartlari asosida yoki investorlar bo‘lmagan taqdirda, mahalliy budjet mablag‘lari hisobidan qurilishini ta’minlasin.
 11. O‘zbekiston Respublikasi Qurilish vazirligi Iqtisodiy taraqqiyot va kambag‘allikni qisqartirish vazirligi, Xorazm viloyati hokimligi bilan birgalikda 2020-yil 1-sentabrga qadar Tuproqqal’a tumani markazining 2035-yilgacha bo‘lgan bosh rejasining ishlab chiqilishini ta’minlasin.
 12. O‘zbekiston Respublikasi Prezidentining 2016-yil 22-dekabrdagi PQ-2691-son qarori bilan tasdiqlangan Qishloq tumanlari hokimliklari boshqaruv apparati xodimlarining cheklangan soniga 4-ilovaga muvofiq o‘zgartirishlar va qo‘shimcha kiritilsin. 
 13. O‘zbekiston Respublikasi Moliya vazirligi qonun hujjatlariga tegishli o‘zgartirish va qo‘shimchalar kiritilgunga qadar 1-ilovaga muvofiq Tuproqqal’a tumani hokimligi hamda 2-ilovaga muvofiq tashkil etilayotgan davlat boshqaruvi organlari va xo‘jalik birlashmalarining tuman bo‘limlarini saqlash xarajatlarini moliyalashtirish choralarini ko‘rsin. 
 14. Tuproqqal’a tumanining butun hududi uchun “Hazorasp” erkin iqtisodiy zonasida belgilangan imtiyoz va preferensiyalar amal qilishi belgilab qo‘yilsin.
 15. Xorazm viloyati hokimligi, O‘zbekiston Respublikasi Moliya vazirligi manfaatdor vazirlik va idoralar bilan birgalikda ikki oy muddatda qonun hujjatlariga ushbu qarordan kelib chiqadigan o‘zgartirish va qo‘shimchalar to‘g‘risida Vazirlar Mahkamasiga takliflar kiritsin. 
 16. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov va O‘zbekiston Respublikasi Prezidentining maslahatchisi Sh.D. Kudbiyev zimmasiga yuklansin.
 “Xorazm viloyati” bo‘limida:
 a) “I toifa” kichik bo‘limi 1-pozitsiyasi “Boshqaruv xodimlarining cheklangan soni” ustunidagi “29” raqami “27” raqami bilan almashtirilsin;
 b) “II toifa” kichik bo‘limida:
 quyidagi mazmundagi 8-pozitsiya bilan to‘ldirilsin:
 10-pozitsiyaning “Boshqaruv xodimlarining cheklangan soni” ustunidagi “298” raqami “324” raqami bilan almashtirilsin.